दिल्ली में लागू हुआ Odd Even Scheme तो दुपहिया वाहनों को मिल सकती है बड़ी राहत  
दिल्ली में अगले महीने लागू होना है ऑड ईवन
चार पहिया वाहनों के लिए दिशा-निर्देश
दुपहिया वाहनों को मिल सकती है राहत
केजरीवाल सरकार अगले महीने की शुरुआत में दिल्ली में शुरू हो रही सम-विषम योजना (Odd Even Scheme) में दोपहिया वाहन को छूट दे सकती है. दिल्ली सरकार (Delhi Government) को यह सलाह यातायात विभाग ने दी है. एक अधिकारी ने यह जानकारी दी. यातायात विभाग ने सलाह दी थी कि 4-15 नवंबर के बीच शुरू हो रही सम-विषम योजना से दो पहिया वाहनों को छूट दी जाए.
साथ ही विभाग ने यह सलाह दी है कि इस योजना का उल्लंघन करने पर जुर्माना 2,000 रुपये से बढ़ाकर 4,000 रुपये कर दिया जाए. दिल्ली सरकार ने इस योजना के तहत पहले ही महिलाओं को छूट देने की घोषणा की है. 
यह योजना दिल्ली में दीपावली के बाद प्रदूषण से निपटने के लिये लाई जा रही है. निजी सीएनजी वाहनों को भी इस दौरान प्रतिबंधित किया जाएगा. हालांकि इस पर टिप्पणी के लिए दिल्ली के परिवहन मंत्री कैलाश गहलोत उपलब्ध नहीं हो पाए हैं.